钦定古今图书集成/明伦汇编/氏族典/第271卷 > 王泰
## 钦定古今图书集成/明伦汇编/氏族典/第271卷 > 王泰

按《浙江通志》：“泰，永嘉人。幼孤，鞠于伯父。元兵至，执其
伯父，索赀财不得，将杀之。泰绐之曰：‘释吾伯父，吾指
尔瘗物所’。兵随泰掘数处，无所得，乃涕泣告曰：‘家贫
无赀，愿身代伯父死耳’。兵怒，斩之仆地。既去，伯驰归
视之，则颈骨已截，独喉未断，急捧其首合之，适有修
船油灰取涂其痕，越七日始甦，创合而首竟偏。”